Gedagte vir die dag: Tel jou kruis opFoto: Melanie Schlenter Ons het ’n groot behoefte aan mense wat bereid is om aan God gehoorsaam te wees, al haal dit hulle die gramskap van hul naaste op die hals. Mense wat lief sal hê waar niemand anders saamstem nie en onder die gesag van God sal staan al beur geeneen daarheen nie. Ons het ’n behoefte aan mense wat soos Josua sê: “Ek en my huisgesin sal die Here aanbid.” Die vraag is net, wat is ons bereid om op te gee om aan God gehoorsaam te wees? Ek en my huisgesin sal die Here aanbid. (Josua 24:15) Jesus het toe vir sy dissipels gesê: “As julle my volgelinge wil wees, moet julle julle eie ek prysgee, julle kruis op julle skouers neem, en agter My aan kom.” (Matteus 16:24)